Mario Cabanas

Mario Cabanas Fidalgo, nado o 9 de maio de 1985 na Coruña, é un ex xogador profesional de baloncesto galego de 2,07 metros de altura.

 Traxectoria 
Nado na Coruña, Cabanas formouse nas categorías inferiores do Club Baloncesto Calasanz, pasando a formar parte na tempada 2003−04 do DKV Casablanca Zaragoza da Liga EBA. Tras unha tempada no equipo aragonés, o pivote galego pasou a formar parte do equipo de EBA do CB Granada, para pasar na tempada seguinte ao equipo júnior do club granadino. 

Na tempada 2006−07 asinou co Ciudad de La Laguna Canarias, club co cal conseguiu o ascenso á Liga LEB Ouro ese mesmo ano, permanecendo alí aínda outra temporada máis. Posteriormente defendeu durante un ano a camiseta do CB L'Hospitalet, asinando posteriormente polo Cajasol Sevilla de ACB. No equipo andaluz xogou dúas temporadas, cun total de corenta partidos, onde fixo unha media de 1,3 puntos e 0,43 rebotes por partido. Ano ano seguinte asinou co Obradoiro, onde xogou catorce partidos para unha media de 1,4 puntos e 1 rebote por encontro. 

Posteriormente converteuse nun habitual da Liga LEB, onde xogou en Planasa Navarra, Básquet Coruña, Palma Air Europa, Oviedo, Marín Peixegalego, San Pablo Inmobiliaria Burgos, Cafés Candelas Breogán e CB Culleredo.

Retirouse en 2022 e arestora adestra aos equipos infantil, alevín e «baby» no Colexio Plurilingüe Compañía de María da Coruña.  

 Clubs 
  DKV Casablanca Zaragoza (EBA, 2003−2004)
  CB Granada (EBA, 2004−2006)
  CB Canarias (LEB, 2006−2008)
  CB L'Hospitalet (LEB, 2008−2009)
  CB Sevilla (ACB / Eurocup, 2009−2011)
  Obradoiro (ACB, 2011−2012)
  Planasa Navarra (LEB, 2012−2013)
  Básquet Coruña (LEB, 2013−2014)
  Palma Air Europa (LEB, 2014−2015)
  Oviedo (LEB, 2015−2016)
  Marín Peixegalego (LEB, 2016−2017)
  San Pablo I. Burgos (LEB, 2017)
  CB Breogán (LEB, 2017)
  CB Culleredo (LEB, 2017−2022)

 Notas 

 Véxase tamén 
 Ligazóns externas 
 Perfil en ACB.com 
 Perfil en FEB.es 

Categoría:Nados na Coruña
Categoría:Nados en 1985
Categoría:Xogadores de baloncesto de Galicia
Categoría:Xogadores de baloncesto da ACB
Categoría:Xogadores do CB Canarias
Categoría:Xogadores do CB L'Hospitalet
Categoría:Xogadores do CB Sevilla
Categoría:Xogadores do Obradoiro CAB
Categoría:Xogadores do Basket Navarra Club
Categoría:Xogadores do Club Básquet Coruña
Categoría:Xogadores do Oviedo CB
Categoría:Xogadores do CB Peixefresco
Categoría:Xogadores do CB Miraflores
Categoría:Xogadores do Club Baloncesto Breogán
Categoría:Pivotes de baloncesto